Åh, altså…
-Hvor er Kumru? -Toilettet.
Jeg håber, at hun ikke har set bryllupsbillederne.
Og hvad så, hvis hun har? Du kan intet gøre.
Er du okay?
-Jeg har det fint! -Godt.
Kom med!
-Jeg går nu. -Hvorfor? Vi morer os.
Jeg hader halvfemsersange.
-Vi spiser en sen aftensnack. -I kan gå uden mig.
Vær ikke alene i aften.
-Jeg er allerede alene. -Lad være med at køre bil.
Jeg klarer mig. Vi ses.
-Kør forsigtigt. -Okay.
LOVE IN 39 DEGREES
Hvad er du?
-Leder. -Hvem har terningerne?
TRE ÅR SENERE
-Det har jeg. -Så kast dem.
INDSATS - KAMP - SEJR KARRIERE - ACCEPT
Hæder og karriere fik dig til at forhaste dig.
Og hvad fik du? Andres accept.
Hvis du gik denne vej…
VALG - BESLUTNING - REJSE
…ville en ny vej åbne sig.
Jeg skal på forretningsrejse. En skilsmissesag.
Et tilfælde.
Min klient er min chefs bedste ven,
og hvis jeg klarer det, bliver jeg partner i firmaet.
Men alt skal være fejlfrit.
-Hvorfor skulle der opstå problemer? -Fordi jobbet er i Izmir.
-Det er lige meget hvor. -Nej.
Izmir vil gøre alt for at stoppe mig.
-Hvad er din statistik? -37 ud af 37 sager.
-Inklusive skilsmissesager? -102 ud af 102.
Det er tydeligt, at dit navn kommer på skiltet.
-Mit efternavn. -Gør det, du skal.
Du flyver tilbage i aften. Og det er dét.
Kast nu.
GAVE - GENOPSTANDELSE - SKAT
Du har kontrollen. Du bestemmer.
Jeg har kontrollen. Jeg bestemmer.
Tag med flyet. Hvis du går i panik eller mangler noget…
Mange tak, Doruk. Tak for din hjælp så tidligt om morgenen.
Vi er kvit, hvis du køber bollos fra Izmir.
-Jeg betaler. -Bare rolig.
Apropos penge, så er honoraret opdateret. Og det er i dollars nu.
-Jeg sender dig et nyt IBAN-nummer. -Okay.
-Træk nu vejret. -Fire, syv, otte.
Fire…
…syv, otte…
ILFD - KONSUL
Fatih!
-Et øjeblik. -Åbn døren!
Hvad så, Cemo? Er du vanvittig?
Du tog ikke telefonen, så her er jeg. Jeg har vilde nyheder.
Værsgo at komme ind.
Min sang er rigtig god. Har du skrevet teksten?
Nej, Cemo.
-Jeg optog endda en demo. -Jeg hørte den godt. Den var god.
-Vi kan spille den i aften. -Hvad mener du?
Til koncerten.
Hvilken koncert?
Pinhâni.
Jeg mødte Sinan i går aftes og overtalte ham.
Vi skal åbne for Pinhâni i Bodrum i aften.
-Vi skal åbne! Pinhâni, hovednavn. -Vent. "Vi"?
-Dig og mig. Hvorfor spørger du? -Javel.
-Men hvornår var jeg sidst på scenen? -Du skal på scenen i aften.
Sinan sagde: "Alt for Fatih."
Nej, Cemo.
Det skal du.
Jeg har takket ja.
-Han sagde ja til dig. -Her.
Afsted.
Svigt mig ikke.
Bare én aften. Tag bilen, så kører vi.
Jeg har ingen bil.
Hvorfor ikke?
Min far tog den tilbage. "Kun biler til ansatte," sagde han.
Hvad gør vi?
Det ved jeg ikke. Du burde have spurgt mig.
Han sagde Pinhâni! Jeg spurgte ikke engang.
Drop det nu.
Jeg optræder ikke, før jeg er klar. Det ved du.
Vent nu lige. Du kan ikke bare svigte mig.
-Så gør dig klar til en overraskelse. -Har du en god undskyldning?
-Vær ikke barnlig. -Har du en god undskyldning?
-Har du en kæreste? Nej! -Nej. Og hvad så?
Fatih, har jeg nogensinde svigtet dig?
Nej.
Jeg beder dig om to ting.
Først skal du finde en bil. Vi kører til Bodrum.
-Sinan vil se dig. -Det er allerede to ting.
Du kan sige, at du mistede stemmen eller blev nervøs. Det er op til dig.
Jeg finder en anden sanger.
Og tre:
Du skriver teksten til aftenens sang.
Okay?
VALUTAOVERFØRSEL GENNEMFØRT
IZMIR-PIGER - 20 beskeder MELTEM: Stor dag!
BENGİSU: Hvad tager I på?
GÜLCEM: Kan jeg gå i det her? Lad os alle sende selfies.
KUMRU: Hyg jer på mine vegne. GÜLCEM: Hvor skal du hen?
KUMRU: Domhuset i Çağlay.
GÜLCEM: Jeg ville ønske, du kunne komme!
GÜLCEM: Jeg har savnet dig.
Held og lykke, Fatih.
Hvad skylder jeg æren så tidligt om morgenen?
Stop, far.
Jeg havde ingen planer. Så jeg tog imod dit råd og tog på arbejde.
-Godt tænkt. -Ja, ikke?
-Måske vil du blive. -Vi får se.
-Man kan ikke leve af at synge. -Netop!
-Man må finde sig i fulderikker. -Ja, skrækkeligt.
Optræder du til bryllupper?
Blommegrenen er frisk…
Fatih!
Kom til sagen.
Okay, fint.
Jeg skal bruge en bil. Bare til i morgen.
Har du virkelig brug for den?
-Ja… -Hvad skal du?
Hvad jeg skal?
Der er faktisk et job.
-En koncert? -Men kun for en dag.
Hvad siger du? Må jeg tage den?
-Jeps. Den er din. -Tak, far.
På én betingelse.
-Hvilken? -En kunde kommer fra Istanbul for en dag.
-Jaså? -Hun rejser tilbage i aften.
Du kører hende.
-Som chauffør? -Ja.
-Fornærmer det dig? -Nej, men…
-Noget kan gå galt. -Det må det ikke. Det er op til dig.
Hun bedømmer dig sidst på dagen.
-Ti point, så kan du beholde bilen. -Ti point? Far…
Lidt nepotisme: Otte eller ni point går an.
Ellers kan du glemme bilen.
Det er en aftale.
Nøglen…
Tak.
Hvordan påvirker vores personlighedstræk vores kærlighed og familieliv?
Individer med en høj koncentration af bogstaverne "E" og "I" på deres kort
kommer ikke umiddelbart overens, men de vil fuldende hinanden. En unik harmoni.
Romantiske forhold er vigtige for livskvaliteten,
og det fortjener at blive udforsket.
Kabinepersonale, gør klar til landing.
Du har kontrollen. Du bestemmer.
-Venter du på mig? -Ja, jeg har ventet. Velkommen.
-Hvor er bilen? -Denne vej.
Denne vej.
Vi bør skynde os.
Du burde have ringet.
Du burde have taget telefonen.
Undskyld. Den var på lydløs.
Vi når til Konak kl. 10.30. Så Zeytinalanı, derefter domhuset.
-Jeg kan nå et tidligere fly. -Fint med mig.
Vi skal også forbi Alsancak.
-Okay. -Vi skal købe bollos.
-Kan du lide bollos? -Nej, de er til en ven.
Sådan.
Skriv sangteksten
Undskyld, jeg… Bluetooth forbinder automatisk…
Okay. Sådan.
Har du været i Izmir før?
-Jeg blev født her. -Åh ja. Jeg kan høre det på navnet.
Det er efter fuglen, ikke sandwichen.
Klart. Jeg er…
Kommer du her regelmæssigt?
Det er tre år siden.
Tre år?
-Savner du det ikke? -Nej, Istanbul passer mig fint.
Jeg kunne ikke klare Istanbul.
Vores Izmir er smuk.
Grillaften på balkonen. Stranden i weekenden. Perfekt!
Istanbul er en bikube.
Fordi alle har et job.
Du får en besked, når dagen er omme.
Du vil blive bedt om at bedømme servicen. Det ville glæde mig med en god anmeldelse.
Jeg hedder Fatih.
Bilen er løbet tør for benzin.
Også typisk for Izmir.
Jeg arbejder kun i dag.
De andre må have overset det, men vi tager os af det.
-Hvorfor kun i dag? -Dette er ikke mit job.
Ufatteligt.
Velkommen.
-Tak. Fyld tanken op. -Snup en mandel.
Ellers tak.
-Tag en, så du føler dig mæt. -Nej tak. Jeg arbejder.
-Er hun fra Istanbul? -Stop…
Vil du købe jord i Urla?
Slet ikke.
-Stop nu. -Vent lige.
Det burde du. Gør byen travl som Istanbul.
Jeg har brug for benzin. Må jeg få det? Jeg har travlt.
-Hold den. -Okay.
Hold da op!
-Undskyld. -Jeg er ikke med. Er du ikke chauffør?
Min far ejer udlejningsfirmaet.
-Jeg hjælper bare i dag. -Du har kørekort, ikke?
-Stop det. -Ja eller nej?
Jo. Selvfølgelig.
Det var godt.
-Hvad laver du normalt? -Jeg er musiker.
Var det din sang, der spillede?
-Det var faktisk min vens demo. -Lad os høre en af dine sange.
-Jeg synger normalt live. -Hvor?
Jeg optræder ikke for tiden.
Mine mandler…
-Så er vi her. -Okay. Tak.
Jeg kan ikke parkere her. Ring, når du er færdig.
Fint nok. Sæt den ikke på lydløs.
UNDER VEDLIGEHOLDELSE MÅ IKKE BENYTTES
Du har kontrollen. Du bestemmer.
Hvad foregår der?
Hallo?
Undskyld mig! Jeg sidder fast. Er der nogen?
Hallo? Undskyld mig!
Rolig nu. Det skal nok gå.
Hjælp! Jeg sidder fast i elevatoren! Er der nogen?
-Det var hurtigt. -Hr. Fatih…
Jeg sidder fast. Jeg råbte, men ingen hørte mig. Kan du hjælpe mig?
Tag det roligt, frk. Kumru. Jeg parkerer og kommer straks. Bevar roen.
Okay.
Okay. Rolig nu. Det skal nok gå.
Okay…
Okay.
Det skal nok gå. Alt skal nok gå.
God fornøjelse.
Værsgo. Jeres te.
Undskyld mig!
-Undskyld! -Jeg betror dig bilen.
-Du kan ikke parkere her. -Det ved jeg, men…
Lav 25 kumru-sandwicher.
Jeg henter dem straks. Det lover jeg. Begynd nu. Jeg kommer snart.
-Okay, fint. -Tak!
Rolig nu. Du er okay. Alt er okay.
Hej. Arbejder du her? Tag dem ud.
-Er du portneren? -Elevatorreparatøren.
-Nogen sidder fast i den. -Virkelig? Nu igen?
-Kom og se. -Jeg ordner det. Bare rolig.
Frk. Kumru!
-Frk. Kumru! -Jeg er her.
-Jeg er her nu. Tag det roligt. -Okay.
-Tag det roligt. Reparatøren ordner det. -Jeg kan ikke få vejret.
-Kan du åbne døren?
Kom så. Du kan godt.
Skub lidt hårdere.
Én gang til.
Ja. Sådan.
Jeg hader Izmir.
-Hvorfor kan du ikke lide Izmir? -Hvad er der at synes om? Se mig lige.
-Vejret? -Helt svedig…
Shorts, klipklapper, dagsdruk. Perfekt!
-Og indbyggerne… -Dovne.
De er behagelige, rolige.
-De er uansvarlige. -Nej, de er bare afslappede.
-Afslappede mennesker lever længere. -Man skal altid være på vagt i denne by.
Det er ikke sundt altid at være på vagt. Som digteren sagde:
"Livet er det, der sker, mens du lægger planer."
-Han er nok fra Izmir. -Nej, Liverpool. John Lennon.
"Man jagter livet i Istanbul, mens livet ledsager én i Izmir."
-Det skrev Cemal Süreyya fra Pülümürlü. -Det var en bil-sticker, sang eller digt.
Du er helt sikkert en INFP.
-Hvad er det? -En mægler.
Du er en typisk INFP-drømmer.
Du sammenligner en af verdens smukkeste byer
med en gigantisk landsby som Izmir.
Den virker nu!
Jeg har kun været her et par timer! Kun et par timer!
-Undskyld, jeg var ved at reparere… -Undskylder du?
Hvorfor var skiltet der ikke, da jeg tog elevatoren?
-Den virker nu. Du kan bruge den. -"Bruge den?" Jeg sagsøger dig.
-Det er ikke nødvendigt. -Jeg sagsøger dig. Forstår du?
Okay, tak. Mange tak.
-Hvorfor kom jeg hertil? -Undskyld.
-Det er en gammel elevator. Det hænder. -Okay. Tak.
Er du okay?
Ser jeg okay ud?
Du kan slappe af nu. Alt er okay.
"Slap af. Alt er okay."
Fint.
Hvad mumlede du om, da jeg kæmpede for mit liv?
Du gav mig en Izmir-salgstale.
Jeg bragte emnet op, så du glemte situationen.
Du behøver ikke elske Izmir. Hvad rager det mig?
Jeg er ikke borgmesteren.
Undskyld.
Tak.
Det var så lidt.
Hvorfor er her ingen? Ingen hørte mig.
Det er fredag. Alle må være taget til Çeşme.
Typisk Izmir.
Ja, det er typisk.
Frk. Kumru!
Fru Hale, goddag.
-Hvordan går det? -Ikke godt. Şevket trak sig.
Han kommer med en hær af advokater. Hvad gør vi?
Bare rolig. Vi er forberedte.
Lad mig introducere jer. Hr. Fatih er advokat fra kontoret.
Er det sandt? Rart at møde dig, hr. Fatih. Godt, du er her. Hvordan går det?
Du ved, jura, retssager… Loven er grundpillen.
-Skal vi gå? -Ja, lad os gå.
-Kom. -Okay, tak.
Den kan ikke bære os alle. Vi tager trappen.
Okay, tak.
Værsgo.
Den slyngel har ændret mening.
Han vil skræmme mig, men jeg kan ikke intimideres.
Undskyld, jeg afbryder. Men hvad er det, vi har gang i?
Hale og Şevket skal skilles.
Vi skal overbevise modparten om at skrive under inden aftenens retsmøde.
Hvad mener du med "vi"? Hvad er min rolle?
Det er enkelt. Stå ved min side, så får du en god anmeldelse.
Er du med?
Ja.
Vi har forhandlet i lang tid.
Vi har vist omsider en aftale, begge parter kan enes om.
-Prosit. -Tak.
-Prosit. -Tak…
Sluk for klimaanlægget. Damen er allergisk. Hun nyser fyrre gange.
Jeg har det fint. Tak.
-Du er allergisk. Du… -Jeg er okay.
-Javel. -Her er opgørelsen over aktiver,
-som vi talte om. -Jeg må afbryde.
-Hvad er det her? -En ny opgørelse.
Hvorfor trak du dig?
Du vil have alt på dine betingelser, men det sker ikke.
-Er jeg urimelig? -Er det muligt?
Har du nogensinde været urimelig? Du har altid ret.
-Så du vil gøre tingene værre? -Netop.
Hvis du siger, vi skal afslutte det i dag, så er opgørelsen her.
-Se? Jeg sagde det jo. -Hvad sagde du?
Du fatter intet.
Du vil tage dine ord i dig igen.
Intet svar, så nu ringer de til dig.
Okay, fint.
Jeg er en værdiløs mand. Så lad mig gå. Find en, der er bedre.
-Det er nok allerede sket. -Var din mund!
Undskyld mig.
Han vendte sin telefon nedad.
-Det så jeg også. -Er alle mænd sådan?
-Hvad ved han? -Undskyld mig?
Vi bør tilgå det juridisk.
-Jeg spørger som menneske. -Og jeg svarer som menneske.
Loven skal væk fra de kolde retsbygninger og integreres i livet…
Klimaanlægget.
-En kort pause. Jeg er straks tilbage. -Javel.
Hallo?
Undskyld, søde. Jeg kunne ikke svare.
Storartet.
Det lyder skønt. Vent.
Jeg lytter.
Okay.
-Kaffe, fru Hale? -Mange tak.
Det var så lidt.
Er du okay?
Man siger, at forholdet er slut, når kærligheden slutter. Fis.
Det slutter, når man ikke kan tales sammen.
Det vil ikke vare længe. Vi ses, skat.
Farvel.
-Glem ikke, hvad jeg sagde. -Okay. Vi kan fortsætte.
Hale vil ikke skilles.
-Du er dykket for dybt ned i rollen. -Hun er oprevet.
Det er de altid på dagen. Det er normalt.
Godt så. Er vi enige?
Hvis du ikke vil indgå forlig,
så bliver der ballade.
Fint. Jeg vælger ballade. I må have os undskyldt.
Hale.
-Vi ses til brylluppet i aften. -Du vover ikke at dukke op.
Selvfølgelig deltager jeg i Meltems bryllup.
-Meltem? -Meltem.
Hendes mor er min ven.
Vi deler vores aktiver, ikke vores venner. Hav en god dag.
Fru Hale, jeg ved, du har travlt, men må jeg spørge om noget?
-Kan du skrive hans nummerplade ned? -Hvorfor det?
Der er et par ting, jeg vil tjekke. Bare rolig.
Giv mig lidt tid, og han vil fortryde, at han ikke skrev under.
-Han skal møde en kvinde. -Hvordan ved du det?
Jeg tager aldrig fejl. Han skrev et nummer ned.
-Hvilket? -Jeg så ham skrive det ned.
Jeg kan flå ham, hvis jeg får et billede.
-Hvor er bilen? -Foran sandwichbutikken.
Brug en parkeringsassistent. Parker ikke foran en sandwichbutik.
Izmirs frynsegoder. Man kan ikke parkere sådan i Istanbul.
Det bør man heller ikke. De stjæler og ophugger bilen.
Da du ringede, ville jeg bare redde dig. Jeg tænkte ikke på andet.
Hvordan finder vi Şevket?
Hvis Izmir var en landsby, ville vi råbe hans navn på torvet, men…
Skal vi hyre en detektiv?
Er det ikke ulovligt?
Şevket fortjener det. En IARP. Ufølsom, illoyal, stædig.
Hvad er de bogstaver? Astrologi?
Det er videnskabeligt. Personlighedstræk.
Jeg kan ringe til Iskender. Han har gode forbindelser.
-Hans ven er politimand. Vi spørger ham. -Ja, fint.
Godt så. Tak, min ven. Jeg kommer nu.
Se der. I ét stykke.
De er fra Izmir. De tænker ikke stort.
Jeg kommer nu.
Rul ned.
Det var gratis for folk opkaldt efter sandwichen.
Tag én.
-Jeg er ikke sulten. -Spis den senere.
Fint.
Hej, drenge!
Vil I have en sandwich?
-Værsgo. -Tak.
-Jeg tager også én.
Vi ses.
Så er vi klar.
Man køber ekstra for at takke for parkeringen.
Og så får børnene mad.
Den slags kosmiske balance kan man finde i Izmir.
-I er alle engle. Jeg ved det. -Hvorfor sagde du dét?
Jeg reddede dig i elevatoren. Og jeg fandt…
…en detektiv.
-Seriøst? -Ja.
Iskenders svoger er politimand. Han venter på os.
-Hans svoger? -Nej. Iskender venter.
Han sagde, han kunne hjælpe. Han er i godt humør. Lad os forkæle ham.
Okay. Hvor er han?
-Ikke langt væk. -Så lad os køre.
Det må være her et sted.
Du vil elske ham. Han er en supersej fyr. Han har et netværk.
Han kender alt og alle i Izmir. Du vil elske ham.
Der er han.
-Iskender? -Hej! Hvordan går det?
Fint, men…
Hvad er der sket?
Det var bare et lille møde med en ilter blæksprutte.
-Kom om bord. Velkommen. -Retsmødet er kl. 16.30. Vi må skynde os.
-Han har vist ikke travlt. -Driv mig ikke til vanvid! Stig om bord.
En typisk person fra Izmir.
Hr. Iskender, telefonnummeret og nummerpladen, vi sendte…
Jeg sendte dem. De giver besked. Kom.
-Han er på sagen. Det går hurtigt. -Nej, Fatih!
Jeg har savnet dig.
Ja, jeg har villet ringe til dig.
Der er hun.
-Er du bange for vandet? -Det er ikke det.
-Kom. -Fatih, nej!
Kom. Det er okay. Sådan.
-Frk. Kumru er vores gæst fra Istanbul. -Velkommen. En fornøjelse.
-Sikke et kønt navn. -Det er fuglen.
-Ja. -Ikke sandwichen.
Sandwichen kan ikke måle sig med fuglens skønhed.
Find jer til rette.
-Sid ned. -Lad, som om I er hjemme.
Så lad os få en drink først.
Hr. Iskender, lad os først tage en snak.
-Vi når det. Lad os få en drink først. -Du bør slappe af.
Så bliver livet perfekt.
-Åbn den. Der er raki og glas. -Okay.
Sådan.
Åh, din djævel.
Jeg sætter den her.
Du bør ikke blande alkohol og piller.
-Værsgo. -Ellers tak.
Tag den.
Fyld glasset…
Lad mig.
Værsgo.
Lad os væde vores liv
Du vil have topkarakter, ikke?
Dagen græder…
Værsgo. Drik lidt. Nyd det.
Hvis jeg har en synd
Kan det bare vente
Du har allerede…
Hver dag vil jeg…
Fatih.
Fatih!
Er vi ikke sejlet lidt for langt? Vi er på åbent hav!
Man kan fange havruder her.
Hr. Iskender, hvad med telefonnummeret og nummerpladen?
Hvornår tror du, vi får oplysninger? Vi har travlt.
Okay, vent…
Hvor er min telefon?
Han siger det nu.
Ja! Her er nyhederne, du har ventet på.
Jeg har alle svarene.
Şevket.
Güngören.
-Ja. -Hans nummerplade.
Det var ikke spørgsmålet.
Vi spurgte, hvor bilen er, men du lytter ikke til os.
-Jeg ordner det, prinsesse. -Drop "prinsesse" og "jeg ordner det".
Det betyder "glem det" på izmirsk.
Min klients rettigheder bliver krænket. Hvad laver jeg her?
Lad os tage tilbage.
-Kan vi sejle tilbage? -Okay.
Hun er skøn. En barsk pige.
-Tag det nu roligt. Jeg mener… -Hvorfor dog?
Han er sin kone utro, mens jeg fisker efter havruder!
Du er overbevist om, at han er utro. Hvordan ved vi det?
Lad mig vise dig det. Se.
-Filmede du ham i hemmelighed? -Han taler med sin elskerinde.
-Intet sært her. -Hvad mener du?
-Han skrev et nummer ned. -En escortpige.
Er det mon rigtigt? Du godeste! Lad mig se.
Du ved ikke, hvor vigtigt det er.
Min karriere afhænger af denne sag. Du er ligeglad.
Du fisker, spiser, drømmer ved havet.
-Han taler med sin svoger… -Dario Moreno.
-Jeg kan se, han siger "Dario Moreno". -Og?
Han skal til gaden Dario Moreno.
-Her. -Vend båden!
Sænk farten!
-Sænk farten. -Okay.
Ikke så langsomt. Hurtigere. Vi mister ham!
Jeg ved ikke, hvad jeg skal gøre. Så kør selv.
-Jeg kan ikke køre. -Så belær mig ikke.
-For jeg har ikke lyst. -Den blæksprutte havde for mange arme!
-Hvad? -Det er de smertestillende plus alkoholen.
Han ved ikke, hvad han siger.
Hvad nu?
Fire, syv, otte. Træk vejret ind, og ånd ud.
-Kør, mens der er grønt! -Okay.
-Okay… -Fatih! Sænk farten.
Støt ham. Den stakkels mand slår hovedet.
-Hvad laver du? Stop! -Hvad fanden har jeg gang i?
En sandwich, tak.
-Vent, jeg kommer med. -Hvad med bilen?
Iskender.
Hvis politiet kommer, så sig, vi snart er tilbage.
-Venner er de bedste. -Sandt nok.
Jeg kan ikke tale lige nu.
-Fandt du en bil? -Jeg finder en.
-Jeg håber, du synger. -Jeg kan ikke høre dig. Vi tales ved.
Undskyld os.
Undskyld os. Undskyld…
-Hvad laver du? -Jeg passer ind i mængden.
Vi mister ham.
-Kig efter ham. -Stop.
-Du er ret god. -Hvad fanden laver du? Vi må videre!
Så er det nok!
Fatih!
Vi går den vej.
Fatih!
-Şevket… Vi mister ham af syne! -Jeg blev revet med. Undskyld os!
-Kom nu. -Nej. Jeg går aldrig ind i den.
Hvad gør vi så?
Vi må gå op. Kom.
Det er for varmt til det her. Vi skulle have taget elevatoren.
Jeg vil ikke dø ung.
Vi indhenter dem aldrig!
Jeg har brugt hele mit liv på at håndtere listige fyre.
Jeg lader ikke en væsel fra Izmir undslippe mig.
De er væk.
Vi finder dem. Bare rolig.
Jeg ringer til Iskender.
-Skriver du sangtekster? -Nej. Jeg skribler bare.
Der er én skøn ting ved Izmir.
Det er let at vandre rundt som kvinde. Ingen vender sig og kigger.
Du mærker omsider dit ophav.
Det er én ting.
Javel.
-Vil du have den her? -Ja.
Vi får bilen om ti minutter. Jeg kender heldigvis gutterne. Her.
-Jeg ville tage mig af det. -Det var jo min skyld.
Bilen blev bugseret på grund af mig. I måtte tage helt hertil.
Undskyld, min kære. Jeg ødelagde alle dine planer.
Det er ikke din skyld. Izmir driller mig.
Jeg har forresten talt med min svoger. Jeg bad ham være på udkig.
-Hvad sagde han? -Han mumlede noget om persondataloven.
"Stop og tag dig af det," sagde jeg.
-Ring omkring kl. 15, sagde han. -Godt, så der er en mulighed.
-Din svoger? -Nej. Noget, jeg har glemt.
Jeg skal til bryllup i aften.
Hvis bryllup?
Meltem, en vens datter.
Hallo?
Okay. Det håber jeg.
Hale og Şevket deltager også. Et landsbybryllup. Alle skal med.
Hvordan ved vi det? Det kunne være et andet.
Iskender, hvad hedder brudgommen?
Mert.
Ja…
Vi besøger min mor, mens vi venter på nyt.
Når vi får det, går vi efter Şevket, så til domhuset og så til lufthavnen.
Ja, det er vores nye tidsplan.
Hvad var du? Leder?
-EARD. -EARD.
Hvad med mig?
-Ingen anelse. Vil du vide det? -Lige nu?
Ja, du tager bare en test. Giv mig din telefon.
Her.
Ja.
Besvar spørgsmålene her.
Okay.
PERSONLIGHEDSTEST HAR SVÆRT VED INTRODUKTIONER
UNDGÅR LIVLIGE BEGIVENHEDER
SVÆRT VED AT UDTRYKKE FØLELSER
FÅR OFTE NYE VENNER
KONSUL - ILFD
Konsul.
ILFD. Selvfølgelig.
-Er det slemt? -Nej, de skader kun sig selv.
Kun én procent af befolkningen,
-men de gør indtryk. -De skal ud af deres skal.
-Intuitive, perfektionister. -Besatte.
-Lidenskabelige, kreative. -Deres kreativitet er spildt,
for de får nemt sceneskræk.
Så det er som et horoskop.
Hvad var dit? Lad mig se.
EARD.
-EARD. -Lad mig forklare.
Disciplineret, pålidelig, loyal, beslutsom, ærlig.
Firkantet, stædig.
Fordømmende.
Den fødte advokat.
Hvad med dig?
Hvad er du? Biludlejer eller musiker? Hvilken én?
Det spørger min far også om. Han nager mig konstant.
Hvorfor synge, når du kan være en del af firmaet, ikke?
Netop.
Jeg er tæt på at give op, men jeg holder ud indtil videre.
Det lyder rart. Bare jeg havde den slags problemer.
Jeg mistede min far.
-Jeg kondolerer. -Tak.
Det er 15 år siden.
Men jeg savner ham.
Jeg ville ønske, han var her og nagede mig konstant.
Min far fjerner min gnist. Din far gør dig trist.
Det er nogenlunde det samme.
Du går automatisk over i sangtekster.
Jeg prøvede ikke at rime. Det kom bare til mig.
-Hvad griner du ad? -Undskyld. Er du okay?
Da jeg så dig falde…
Bilen er klar.
Okay, så…
Hvor skal vi sætte dig af?
Ingen steder. Jeg er ansvarlig for jer nu.
Jeg har forklaret dig det.
En lejebil. Frk. Kumru er vores klient.
-Hvis jeg generer dig… -Nej, det gør mig ikke noget.
-Så kom. -Okay. Så siger vi det.
Jeg har lagt penge.
-Hvad med bollos? -Glem det.
Her er planen: Iskender venter i bilen. Vi henter nogle. Hvad siger du?
Se ikke på dit ur.
Husker du den 15-minutters pause i din kalender?
Det er tid nok.
Okay så.
-Tak. -Det var så lidt.
Hvem er de bollos til?
Doruk bad mig om dem.
Din kæreste?
Nej, min livscoach.
Hvad er det?
Jeg ser ham som en livscoach. Han vejleder mig, når jeg farer vild.
Du lader til at fare vild ret tit.
Er du okay?
Ja.
Kumru? Hvad laver du her?
Gülcem!
-Surprise! -Du er skør!
-Hvor kom du dog fra? -Du ved…
Du havde arbejde i Istanbul, men nu når du brylluppet.
-Det var en overraskelse! -Din frækkert!
Jeg var med Burcu og de andre… Jeg så dig, men jeg troede, jeg tog fejl.
-Sikke et tilfælde. -Ja!
-Hvem er den flotte fyr? -Fatih. Rart at møde dig.
-I lige måde. Skal du til brylluppet? -Nej.
-Jeg er her for sagen. -Hvilken sag?
Jeg vil ordne noget kontorarbejde, mens jeg er her.
Fatih hjælper mig. Vi skulle lige til at sige farvel.
-Så du har ingen planer? -Nej.
-Hvorfor ringede du så ikke? -Jeg ved det ikke. Alt skete så hurtigt.
-Jeg dropper de andre. Vent her. -Lad være med det.
Burcu har talt om sin eks siden i morges. Jeg keder mig.
Nej, Gülcem. Aflys ikke dine planer.
Nej, det er så længe siden, jeg har set dig! Vent her.
Nu er vi på røven.
Hvorfor det?
Brylluppet, som Hale, Şevket og Iskender skal deltage i.
-Meltem og Merts. -Meltem er min ven.
Så hun er også din ven.
Hun er også Gülcems ven. Jeg sagde, jeg ikke kunne komme.
Hvad stod bogstaverne for?
-Stabil, ærlig, pålidelig? -Jeg kan ikke undgå det nu.
Jeg skal til brylluppet.
-Slutter jobbet ikke kl. 18.30? -Her er planen:
Jeg skaffer mig af med Gülcem. Vi køber en kjole.
Vi tager til min mor, så til domhuset og så til brylluppet i aften.
-Jeg kan nå det sidste fly til Istanbul. -Hvad med at blive her?
-Jeg tænker bare højt. -Jeg er tilbage.
Gülcem, vi fik dig til at ændre planer, men vores planer har ændret sig lidt.
Fatih skal noget med en ven. De sætter mig af hos min mor.
Vi ses til brylluppet, okay?
Jeg kan bare tage med dig. Jeg har savnet tante Gönül så meget.
Men hvis I gerne vil være alene, er det selvfølgelig…
Nej.
-Jeg mener… -Nej.
-Så kom. Lad os gå. -Denne vej.
Fint. Vi følges.
Jeg skal lige ringe. Jeg møder jer ved bilen.
Hvor fandt du ham? Han er så flot.
Han er en ven.
Jeg fornemmer en stor energi. Mindst så stor.
-Uden tvivl. -Gülcem, stop nu!
Så lad mig få ham. Han må ikke gå til spilde.
Hvad er der? Er du mundlam?
Jeg laver bare sjov. Jeg rører ham ikke.
Cemo, lyt til mig et øjeblik.
Jeg kommer, okay? Jeg mødes med Sinan.
Jeg tager mig af bilen nu. Ring ikke før om en time.
Jeg lægger på nu.
-Hvad skete der? -Jeg har brug for din hjælp.
-Til hvad? -Har du din varevogn?
-Ja, den står foran huset. -Godt.
Kumru skal også til brylluppet. Kør Kumru dertil i min bil.
-Jeg tager varevognen til Bodrum. -Den kan bryde sammen undervejs.
Jeg forklarer senere. Gülcem.
-Kumrus ven. Iskender. -Hej.
-Rart at møde dig. -I lige måde.
-Skal vi hoppe ind? -Ja.
-Værsgo. -Tak.
Min mor er på Karantina Adası.
Vi henter hende der.
Okay.
Pavillonen, hvor Yıldız Tilbe blev fundet, er her.
-Virkelig? -Ja, den burde være her et sted.
Sezen Aksu kom en aften for at høre hendes optræden.
Men Yıldız var færdig.
Så Sezen var trist og overvejede sine muligheder.
Hun så Sezen gå på toilettet.
Hun fulgte efter.
Hun sagde: "Jeg ventede på dig. Hør nu efter."
Sezen siger: "Okay." Yıldız går på scenen og optræder.
Sezen tager hende til Istanbul. Og resten er historie.
Det handler om held.
Noget nyt, Iskender?
Lad mig tjekke.
Nej.
SKADESTUE
URLA SYGEHUS
Min mor er der.
Er det hende derovre?
-I egen høje person. -Jeg går derover.
-Nej, jeg ringer til hende. -Jeg har sandaler på.
-Jeg ledsager hende. Hvad hedder din mor? -Gönül.
Dejligt navn.
Tante Gönül!
Skat! Gülcem!
Hvor kom du fra?
Jeg mødte Kumru og ødelagde hendes overraskelse.
-Goddag, frue. -Hej.
-Jeg hedder Iskender. Gönül. -Gönül.
-Jeg har allerede lært det. -Hvor er du sød, hr. Iskender.
Er der noget galt?
Det tror jeg.
Min far døde her.
Vi flyttede meget i min barndom.
Far var embedsmand. Mor er født her.
Hun ville flytte hertil.
Min far bad ofte om at blive forflyttet.
Omsider skete det.
Så snart vi ankom, blev nogen besat af min far.
To vidunderlige beboere i det skønne Izmir.
De anklagede min far for underslæb.
Min far vandt retssagen.
Men han var aldrig den samme igen.
Og bagefter…
Vi tilbragte to måneder her.
Det plejede at være Urla Sygehus.
Jeg glemmer det aldrig.
Vi gik ned ad trappen…
Far havde tabt sig meget. Han var så tynd.
Enden var tydeligvis nær.
Jeg holdt hans varme hænder…
Jeg kiggede op og så på ham.
Han smilede.
Han sagde: "Du minder om mig, men vær ikke som mig."
"Livet er bølgende og stormfuldt.
Men man kommer videre."
"Vær ikke bange for noget."
Og ugen efter…
…døde han her.
Mor svømmer foran stedet.
April, november… Min adresse er den samme.
-Narlıdere havn. -Jeg har også en lille båd.
-Har du? -Hun hedder Længslen.
Ligesom Tanju Okans.
Min skat!
-Søde! Velkommen, min skat. -Tak, mor.
-Fatih. Min ven. -Hej, søde.
Goddag.
-Gør plads… -Okay.
-Værsgo. -Jeg får kvalme på forsædet.
Siden hvornår, mor?
-Bare sid foran. -Frk. Gönül, sid ned.
Mor, kom med mig.
Jeg skal bruge en kjole til brylluppet.
-Men sig det ikke til Gülcem. -Vi finder en derhjemme.
-Hvordan gør vi det? -Rolig nu, Kumru. Vi finder ud af det.
Kom nu, min smukke pige.
-Værsgo. -Kom, min kære.
-Undskyld besværet. -Pjat. Er du okay?
Hvad laver du, hr. Iskender?
Jeg er pensioneret fra bilbranchen, men i hjertet er jeg sømand.
Hvor dejligt!
-Hvad med dig? -Undskyld mig.
Det…
Det er vigtigt. Lad mig tage den. Et øjeblik.
Hallo?
Ja, kære?
Jeg var på øen. Jeg er på vej hjem. Fortæl.
Ja, selvfølgelig.
Intet problem. Læg du bare på. Farvel, kære.
Drej til venstre i lyskrydset, min dreng.
-Jeg har ikke tid. -Bare fem minutter, Kumru.
Nej, min dag er allerede ødelagt.
-Men hun har problemer. -Hvem?
En ung pige, min kunde. Hun ville kun ringe, hvis det hastede.
-Hvad kan være så vigtigt? -Hvordan skulle jeg vide det?
Hun bad mig komme forbi. "Giv mig noget passende," sagde hun.
Arbejder du på et apotek?
-Undertøj. -Undertøj.
Sikke en nødsituation.
Jeg er åndelig konsulent og håndterer den slags situationer.
Unge kvinder ringer, spørger og konsulterer mig.
Snarere en sexkonsulent!
Sig ikke det. Pigen er nygift.
Men de blev aldrig glade for hinanden.
-Mor… -Han siger,
at hun er som en af hans kammerater fra hæren i sengen.
Mor.
Hun kan ikke dele det med andre. Og eftersom jeg er meget erfaren…
Mor!
-Hvorfor råber du? -Bør du arbejde lige nu?
Og hvorfor svømmer du lige ved den strand?
Jeg bliver her kun et par timer.
Hvorfor kun et par timer?
Bo hos mig.
Du kommer så sjældent.
Siden du kom langvejs fra,
så besøg i det mindste din mor.
Jeg ringer og skændes altid med min mor. Jeg er så jaloux på jer.
Undskyld afbrydelsen, men hvor skal vi hen?
Vi skal hjem, kære.
Hvad med pigen?
Jeg tager mig af det senere, tak.
Alle har noget at tage sig af.
-Kom ind. -Det er varmt. Jeg er tørstig.
Der er basilikumlimonade i køleskabet. Er du sulten?
-Det er jeg. -Jeg har noget lækkert.
Tre, fem, otte?
Kom ind.
-Fint værelse. -Ja.
Er det din far?
Jeg var for hård ved min mor, ikke?
Lidt.
Jeg sagde, jeg ikke ville skændes, men så snart jeg så hende…
Forældre er alle ens.
Andre elsker dem, mens de suger livet ud af os.
Det gør min mor! ELFP. Agitator.
Hvad laver de der?
Krykkerne.
En bryllupsnat-souvenir.
Det er en lang historie.
Der må være en kort version. Fortæl.
Jeg havde en kæreste.
Jeg var smaskforelsket.
Så forlod han mig pludselig.
I sensommeren
-blev han gift. -En typisk kærlighedssang.
Jeg sagde: "Du havde stensikkert en affære."
Han benægtede det.
Den aften, de blev gift,
tog jeg i byen.
Jeg gik for vidt.
Jeg kørte ind i en mur.
Jeg fik skruer her.
Og én i ryggen.
Jeg lå på sygehuset i en måned.
Og jeg sagde: "Hvis jeg går herfra, sætter jeg aldrig fod i Izmir igen."
Men her er du.
Her er jeg.
Nå…
Den kæreste er…
…Onur.
Han kommer med sin kone i aften.
Derfor ville du ikke med.
Derfor kan jeg ikke køre.
Du har beholdt dem.
Du har ikke brug for dem.
-Prøv den her. -Hvad er det, mor?
Min forlovelseskjole.
Den lå i skabet og ventede på dig.
Mor.
Tak.
Min smukke pige.
-Prøv den. -Okay.
-Hvad har du lavet? -Hvad tror du?
Jeg har haft travlt. Du har ingen anelse. Jeg fandt en bil.
Hvor er du nu?
Omkring Güzelbahçe.
Har du en sanger?
Kommer du i aften eller ej? Sig det nu.
Fatih, lyt nu for en gangs skyld til dit hjerte.
Jeg gav Sinan mit løfte.
Hallo? Kommer du eller ej?
Jeg kan ikke, Cemo.
-Jeg taler aldrig med dig igen. -Jeg har en undskyldning.
-Løgner. Der var ingen i morges. -Det er der nu.
Hvordan ser den ud?
Kan I lide den?
Kumru, du ser så smuk ud.
Min smukke pige. Er hun ikke smuk, hr. Iskender?
Hun har sin skønhed fra sin mor.
Mor.
Tusind tak.
-Det betyder meget. -Min kære…
Hvem ringer?
-Pigen, jeg nævnte. Jeg ordner det senere. -Tag den bare.
Hun har tydeligvis brug for dig.
Ja, min kære?
-Jeg er begyndt. -Velbekomme.
-Stadig intet nyt? -Jeg skrev, men fik intet svar.
-De kunne ikke finde ham. -Lad mig spørge igen. Et øjeblik.
Du ser smuk ud.
Tak.
Du var smuk i forvejen.
Kjolen får dig til at stråle.
Er det hans svoger?
Det ser sort ud.
Jeg vidste, det ville ske.
De søgte på alle koder og numre. De kunne ikke finde nummeret i Izmir.
Okay, skat. Selvfølgelig!
Jeg kommer med den. Intet problem. Bare giv mig adressen.
Nummer 1286?
Ja, jeg kender stedet. Alsancak. Jeg kommer, skat. Vi ses.
Vent. Hvad sagde du lige?
Nummer 1286, Alsancak.
-Det er ikke et telefonnummer. -Hvad?
Det er ikke et telefonnummer, men et mødested.
-Kl. 15.45, nr. 1286. Det er adressen. -Hvad er klokken?
Den er 15.15. Vi kan umuligt nå dertil i tide.
-Så kommer vi for sent til retsmødet. -Vent nu lige. Vi klarer det.
Vi deler os op. I tager til domhuset.
Jeg sender dig et billede af Şevket.
Det sætter jeg pris på.
Hr. Iskender, din hånd er skadet. Jeg tager med.
-Hvad foregår der? -Der er en vigtig opdatering om retssagen.
Jeg skal til domhuset. Vi ses til brylluppet.
-Nej, vent. Det lyder sjovt. -Jo flere, jo bedre.
Nemlig!
-Gülcem, skynd dig! -Ja, okay.
-Ring efter en taxa. -Det har jeg gjort.
Men hvordan vil I genkende ham?
-Send videoen. -Nå ja.
-Kumru, vær forsigtig! -Okay! Kør!
-Kumru? -Det går for langsomt.
Vi kører.
-De snegler sig afsted. -Det er Izmir.
Cemo, gider du holde op? Jeg har travlt.
Kører du i den retning, jeg sagde?
-Ja. -Kører du sydpå?
-Ja. -Er du nær Kültürpark nu?
-Ja, Cemo. -Har du passeret Montrö?
Ja.
-Og drejet ved Lozan? -Det gør jeg nu.
-Hold øje med vejen! -Fatih!
-Sænk farten! Vejen er våd. -Hop ind.
Hvad er du for en mand? Du respekterer ikke vores drømme.
Det er mit livs aften!
-Fanden tage… -Rolig nu.
-Havfrue? -Jeg hedder Gülcem.
Cemo Moreno.
-Er du i familie med Dario Moreno? -Det er mit kunstnernavn. En hyldest.
-Her er han. -Lad mig se.
-Bare vi ikke kommer for sent. -Vi når det.
-Vi holder dig fra dit arbejde. -Bare de gør deres.
-Har du børn, hr. Iskender? -To børn.
Fra min afdøde kones tidligere ægteskab, men jeg elsker dem som mine egne.
Han er derovre!
-Stop her. -Iskender! Stop bilen.
Løb afsted.
Jeg hopper ud!
Vent…
-Første sal, ikke? -Jo. Første sal.
Hvad skete der?
De gik op på første sal.
Kom.
-Sært. -Bygningen ser tom ud.
Det tænder han på.
-Det er sikkert. -Nej da.
Kom.
-Har du ringet til Sinan? -Ja, men jeg venter på svar.
-Bare rolig. Jeg hjælper dig. -Han svigter sine venner.
Vi optræder ikke på grund af ham. Han har vist en undskyldning.
-Lad os tale om det senere. -En undskyldning?
-Cemo. -Du forrådte mig.
Mine hænder er fulde, som du kan se.
-Du vil ikke optræde. Ringer ikke. -Jeg skrev.
-Hvad er undskyldningen? -Drop det, Cemo.
Pigeproblemer.
Kun det trumfer.
Piger er altid vigtigere. Hvis der er en pige, så er det okay.
-Jeg håber, det ikke er havfruen her. -Nej.
-Skal jeg gå med? -Nej. Bliv bare her.
Gå ikke alene. Måske er der mange mennesker.
Jeg lavede bare sjov med Cemo. Så han ville droppe det.
Det var nødvendigt.
Han helmer ikke. Jeg kender ham.
Har du ikke noget at sige?
Det er fint.
De har fundet ham.
-Hvad? -Iskender og min mor fandt Şevket.
Godt.
IZMIRS FAMILIERETSDOMSTOL
Forsigtig.
-Lad mig. Du er kommet til skade. -Men jeg er ikke død endnu, frk. Gönül.
Vær forsigtig.
Kan du se dem? Er de der?
Er badeværelset okay?
Lad os se bagved.
Ved højlys dag. Den skiderik.
-Er det okay? -Ja.
Kom så ned igen. Forsigtig.
Vil Şevket deltage?
Det er vist kun hans advokat.
Det overrasker mig ikke.
-Vil dommeren spørge om noget? -Det handler om, at I ikke passer sammen.
Skal jeg sige sandheden?
Jeg følte mig alene.
Kan jeg ikke bare sige, han altid var fraværende?
Retten er ligeglad med ensomhed. Desværre.
Hr. Fatih er en unik advokat.
Han bør være med på holdet.
Fru Hale.
Jeg må vise dig noget.
Hvad er det?
Hun er så ung.
Jeg ville ønske, jeg tog fejl.
Men dette er sandheden.
Sagsøger Şevket Güngören! Advokat Orhan Musluoğlu!
Lad os få det overstået.
Tiltalte Hale Arı Güngören! Advokat Kumru Tanyas!
Vent her.
Det knuste hende.
Hun vil rejse sig og være stærkere.
Det gør de altid.
Tjener du meget som musiker?
Det kommer jeg til.
Jeg har lavet en fed sang. Fatih skal bare skrive en god sangtekst.
-Du komponerer. Han skriver. -Netop.
Men jeg gør også andre ting. Jeg er dykkerinstruktør, bartender.
Jeg laver cocktails.
-Kan du lave en til mig? -Ja.
Men jeg er ret kræsen, bare så du ved det.
-Min Bloody Mary er suveræn. -Er det som hostesaft?
-Hvad er din yndlingscocktail? -Kom med et gæt.
Whiskey Sour?
Ser jeg sur ud?
Nej…
-En Pink Dream? Rom, vermouth, rosenvand. -Rosenvand? Som gamle mennesker.
Så ikke den…
En London Mule?
London er kold og regnfuld.
Noget varmere…
Lidenskabeligt, som…
…en Izmir Mule.
Nu ved jeg det.
Den perfekte opskrift.
New Adventure.
Et godt navn. Nye eventyr.
-Hvad med smagen? -Intens.
Bittersød.
Hvad siger du?
Jeg kan ikke stole på dig.
Hvorfor ikke?
Da du talte om New Adventure, glemte du hurtigt din favorit, frk. Mary.
-Så du siger, du ikke er min type. -Nej.
Jeg er netop din type.
Doruk, det gik op i en højere enhed i sidste øjeblik. Et mirakel.
Der er ingen mirakler. Fortæl mig, hvad du er.
-Leder. -Bravo! Du opførte dig derefter.
Universet åbnede alle døre.
Jeg hader bare det bryllup. Alle fra min fortid vil være der.
Kom ud af skyggen. Andre mennesker er en del af planen.
Tag til brylluppet og gør det, du må gøre.
-Jeg tænkte på at blive et par dage. -Du er færdig med Izmir.
Lad ikke noget stå i vejen for dig.
-Hvad er du igen? -Leder.
Jeg må smutte.
Skal vi gå?
-Du er i godt humør. -Lad os bare sige, at jeg er afslappet.
Er det slut nu? Er de skilt?
Nej, men den svære del er forbi. Resten er formaliteter.
-Billederne virkede altså. -Jeg brugte dem ikke.
-Hvad mener du? -Dommeren ville kalde dem ugyldige.
Vi kan bruge dem senere om nødvendigt.
Hvorfor så alt det besvær?
For Hales skyld. Ellers havde hun givet op.
Hun havde brug for en grund til at glemme ham. Den gav vi hende.
-Gülcem. -Kumru.
-Godt gået. -Tak.
-Cemo, du er heldig. -Hvad gjorde du?
-Vi gjorde intet, men Sinan svarede. -Hvad sagde han?
"Kom og optræd, hvis I vil."
-Bilen er klar på Balçova. Jeg kan køre… -Nej.
-Jeg bliver her. -Nå da?
Jeg skal til brylluppet. Jeg har en undskyldning.
-Var det ikke din dag i dag? -Koncerter kommer og går.
Men man ved aldrig, hvornår sådan et eventyr kommer igen.
Bare der var én fornuftig person blandt jer, men vi er jo i Izmir.
Du kommer til brylluppet, ikke?
Jo, som jeres chauffør.
-Du er da inviteret. Ikke, Kumru? -Hvis han har lyst.
Lad os tage hjem til os, hvis det slutter tidligt.
-Så kan du prøve cocktailen. -Gerne.
Min situation er kompliceret.
Jeg skal til Istanbul.
Du er sådan en lyseslukker, Kumru!
Så lad os køre forbi nu.
-Ja! -En førfest.
-Hvad siger du? -Kom nu.
-Okay, fint. -Hurra!
Men jeg skal lige hjem, før vi tager afsted.
Javel.
Gülcem er EARP, og Cemo er EAFP.
Ressourcestærke og underholdende. Perfekte for hinanden.
Burde du ikke finde den rette fyr med de bogstaver?
-Din eks fungerede ikke. -Jeg kendte ikke til personlighedstyper.
Det gør du nu.
Hvad har du brug for? Hvad passer til en leder?
Ikke en konsul. Det ved vi. En arbejder, en slave?
Hej, Cemo!
De kommer nu.
-Du vil blive så imponeret. -Tonguç! To New Adventures.
Hvor har I været?
-Vi har nyt til jer. -Vent. Skal I giftes?
Nej, jeg siger mit job op og bliver Cemos manager.
Måske skulle I være blevet gift?
Vores navn er fedt!
-Gülcemo. Gülcem-Cemo, Gülcemo. -Det er bedre end Brangelina.
De to er hurtige.
-Gülcem! -Vi er forelskede.
Så pludseligt?
-Ja. -Er det ikke muligt?
-Tror du på kærlighed ved første blik? -Det er måske muligt i Izmir.
Hvad? Kan du stadig ikke lide byen?
Hvorfor skulle jeg begynde nu?
Alt gik så fint. Vi fandt en detektiv. Vi fik billedet.
Du har din klient. Du viste endda billedet til Hale.
Du adskilte Hale og Şevket.
Vent. Hvad gjorde jeg?
-Du adskilte dem. -Er det min skyld, de vil skilles?
-Hvis skyld er det? -Ingens. De ønskede det.
-Du mistænkte Şevket og gik efter ham. -Jeg havde ret.
-Ja, og du adskilte dem. -Er det nu min skyld?
Det mener han ikke.
Hvordan skal jeg…
-Du så selv, at Hale var ulykkelig. -Det er normalt at være trist.
-Var hun lykkeligt gift? -Lad dem prøve. Måske lykkes det for dem.
Lade dem prøve?
Hvor mange skilsmisser har du set?
Har du aldrig set en fraskilt finde lykken?
Mine forældre er skilt. De er ikke lykkelige.
Så deri består din ekspertise.
Retten burde have indkaldt dig som ekspert.
Jeg arbejder ikke med skilsmisser.
Prøvede du at holde Hale og Şevket sammen eller dine forældre?
Jagtede du Şevket eller din eks?
-Jeg gør mit arbejde. -Det kan du være stolt af.
-Et flot stykke arbejde. -Tak.
Vi tales ved, når du har din egen virksomhed.
Hvad mener du?
Du er musiker, men du kan hverken optræde eller udgive nogen sange.
Utroligt, ikke? Du har skrevet sangtekster siden i morges.
Du var bange for at nynne dem.
-Jeg var ikke bange. -Seriøst? Det handler om frygt.
Du plaprer løs om Yildiz Tilbe, hvis historie handler om mod.
Men du kalder det held.
-Sikke en observation. Bravo. -Nå? Tager jeg fejl?
Det er derfor, du ikke kan lide Istanbul. Scenen og rampelyset er der.
Du lever lykkeligt her i dit eget skrald.
Undskyld. Det er din far, der står i vejen, ikke?
Skal vi tro på det?
Hvis du bare havde lyttet til din far.
-Hvad siger du? -Ingenting.
Nej, jeg lytter.
-Så siger jeg det. -Værsgo.
Du er kujonen her.
-Er det sandt? -Ja. Du er bange for Izmir og alt.
Du er besat af personlighedstyper. Du ser bogstaver, ikke mennesker.
Du planlægger hver eneste ting, du gør.
Jeg lever ikke så vildt og uhæmmet, som du gør. Jeg har en plan.
Og Izmir ødelægger dine planer, ikke?
-Jo, netop. Izmir står i vejen. -Du stak næsten af.
-Du var smuttet, hvis Gülcem ikke så dig. -Ville du også stikke af fra mig?
-Jeg ville ikke til brylluppet. -Hvorfor ikke?
Hvad mener du? Det ved du.
-Nej, jeg gør ej. -Onur kommer.
Han forrådte og løj for mig. Skulle jeg sidde foran ham?
Hvilken løgn?
Han sagde, han mødte sin kone, efter vi slog op.
Snakker du stadig om dét? Jeg har jo sagt, det begyndte efter dig.
-Det var for at trøste mig. -Nej, jeg forhørte mig.
-For guds skyld. Jeg tager aldrig fejl. -Denne gang gør du.
Du taler altid om folk, der bliver lykkelige efter et brud.
Onur er lykkelig med en anden.
Uanset hvad burde han fortælle mig sandheden.
Han fortæller sandheden, men du synes ikke om den.
-Hvad har det med dét at gøre? -Alt.
Du kan ikke acceptere, at en person kan møde nogen
og blive gift på så kort tid.
-Er det sandt? -Ja. Sådan er livet ikke.
Sådan er kærlighed ikke.
Du lever måske ikke sådan, men det er der andre, der gør.
-Sådan lever jeg. -Det kan jeg se.
Du fandt en arbejdsløs mand og sagde op på to timer.
Vi er ikke gode nok til dig, Kumru. Held og lykke med dit perfekte liv.
Gülcem…
Intet vil overbevise dig. Løb du bare ind i endnu en mur.
Kom.
Kom så!
Regningen, tak!
-Parkerede vi ikke her? -Den blev bugseret.
Mine ting, min tablet, mine filer. Alt er væk.
-Jeg ordner det. -Lad være.
Gør ikke mere. Det er nok nu! Jeg er træt af dig, din bil og Izmir.
Stop!
-Er du okay? -Hvad har du gang i?
-Er du okay? Undskyld. -Salih, er du okay?
-Jeg ringer. Kom. -Er du okay?
-Åh altså! -Er I uskadte?
KANTAR POLITI
Hvad skete der?
Jeg afgav forklaring.
Musikerne?
-De indgav ikke en klage. -Godt.
De kan ikke optræde til brylluppet.
Brylluppet…
Meltem og Merts bryllup.
Klart.
Izmir har gjort det igen.
Jeg tager hjem til Istanbul.
-Bilen er der stadig. Jeg kan køre… -Jeg tager en taxa.
Dine ting er i bilen.
De sender dem hjem.
Så du rejser.
Pas på dig selv.
I lige måde.
Lufthavnen, tak. Det haster. Kan vi nå det på en halv time?
Der er meget trafik, men vi når det.
-Ja, fru Hale? -Hej, Kumru. Hvordan går det?
Fint, tak. Jeg tager hjem til Istanbul. Hvad så?
Jeg har nogle chokerende nyheder til dig.
Anklagen var falsk!
-Tingene var ikke, som de lod til at være. -Selvfølgelig ikke!
Fru Hale, hvem er det?
Et øjeblik. Hun spørger til dig.
Hej. Det er Şevket.
Pigen, som vi troede var Şevkets elsker, viste sig at være en gammel vens datter.
-Ja. -Hvordan?
Jeg genkendte hende ikke.
Hun er ejendomsmægler og viste Şevket nogle huse.
Kumru, kære ven. Skilsmissen er på pause.
Men bare rolig. Du bliver betalt.
Fru Hale…
-Det er jeg ked af. -Tænk ikke på dét.
Det var ikke, som det så ud.
Sommetider kommer lykken, når man tager fejl og bliver overrasket.
Okay… Vi ses.
-Vi ses. -Farvel.
KUMRUTANYAS HOLD OP MED AT FØLGE
-Hop ind. -Kom nu. Hurtigt!
-Vi svigter ikke nogen, mand! -Hvor skal vi hen?
-Til brylluppet! -Jeg nægter, og du beder om en selfie?
Jeg har knoklet hele morgenen!
-Se mit tøj. -Det finder vi ud af.
Vi tager hjem og klæder om!
-Bilen starter ikke! Lad mig tage hjem. -Sådan, min bil. Kom så!
GÜLCEM - FØLG MED STRØMMEN VENT PÅ OS #BRYLLUP
Jeg er her!
-Jeg har rapporterne. -Hvilket sygehus?
-Urla Sygehus. -Godt.
De nævnte andre, men jeg insisterede.
-Godt. Jeg kan lide stedet. -Samme her.
Det bliver godt for dig. Gør nu et forsøg.
Gør det nu ikke så besværligt.
Ikke alt skal tages alvorligt. Ikke alt bør gå dig på.
Det gør dig syg.
Når din mor har ret, har hun så ret.
Ikke sandt, Kumru?
Kan jeg komme af her?
Velkommen, venner. Kom nærmere.
Vi var en håndfuld kvinder på denne tur i 2013.
Men i dag finder Fancy Women Bike Ride sted
i 28 lande og 160 byer.
Vi har måske forskellige idéer og trosretninger,
men vi mødes på et fælles grundlag, og det er Izmir.
Undskyld mig.
Har du en ekstra cykel?
Vi har rigeligt med cykler. Tag den her.
-Det er ikke til turen. -Det er fint.
Her. Indtast dit nummer.
-Tak. -Det var så lidt. Vent.
Okay. Kør forsigtigt.
-Mange tak. -Det var så lidt.
DEN BILLIGSTE FORM FOR FRIHED
FINT TØJ TIL TUREN
FANCY WOMEN - RED NATUREN
DROP BILEN - TAG CYKLEN
-Hej. Er du i lufthavnen? -Tværtimod. Jeg bliver i Izmir.
Overgiv dig ikke til Izmir. Du har kontrollen. Du bestemmer.
Præcis, Doruk. Du har ret. Jeg bestemmer.
Derfor gør jeg, som jeg gør.
Sikke en dag.
Ja, det siger du ikke.
Velkommen.
-Tillykke. -Velkommen. Denne vej, tak.
-Har vi forskellige borde? -Nej, vi har ordnet det.
Okay, fint nok.
Skat.
-Musikerne kan ikke komme. -Hvorfor ikke?
De var ude for en ulykke. Hvad gør vi?
Mit råd vil være at tale med hinanden.
Op- og nedture, skænderier…
Sådan er ægteskabet.
Sørg for at tale med hinanden og lytte til hinanden.
Lykke til.
Du ville blive gift som den sidste.
Men du blev den første. Bare det var mig.
Det er normalt at begå fejl, før man lykkes.
Tillykke.
Der er en fidus ved kærlighedshistorier. De slutter, når to kærester mødes…
Undskyld, bremserne virker ikke! Onur, må jeg få den? Hejsa.
Denne gang undgik jeg et styrt.
Godaften, folkens. Jeg er sent på den. Det beklager jeg.
Meltem, du ser smuk ud. Jeg ønsker jer begge et lykkeligt liv.
Der er så mange par, der krammer hinanden lige nu.
Dem, der vil tilbringe livet sammen.
Dem, der slår op og finder sammen igen.
Dem, der mødtes i dag og forelskede sig øjeblikkeligt.
Izmir lader virkelig til at besidde en sær, kosmisk balance.
Jeg vil undskylde
over for Gülcem og Cemo
og Onur og hans kone.
I havde ret.
Jeg tog fejl.
Man kan blive forelsket på én dag.
Man bør lade sig rive med,
når livet kalder.
Men det er ikke nemt.
Det kræver mod at overkomme frygten og give slip.
Tillykke til Meltem og Mert, der kunne udvise det mod.
En dag håber jeg at have samme mod. Mange tak.
Godaften, folkens, og velkommen.
Jeg blev inspireret af frk. Kumru' tale om mod
og vil sige et par ord, hvis jeg må.
Ja. Det er ikke let at overkomme sin frygt.
Men det er nemmere, når man har nogen, der inspirerer en.
Da åbnes en dør i livet.
En ny sti dukker op, og kun én ting kan give mod til at følge den:
Kærligheden.
Jeg er klar til at følge stien.
Du havde ret i alt.
I lige måde.
Alle de forfærdelige ting, vi siger til hinanden, er sande.
Du bør være mere som Izmir.
Mere afslappet, mere spontan.
Er du enig?
Ja.
Og du skal være lidt mere som Istanbul.
Mere i rampelyset,
mere dumdristig.
Er du enig?
Ja.
Sådan!
Okay…
Du er en EARD. Jeg er en ILFD.
Vil det fungere?
Tænk ikke på bogstaverne.
-Vi klarer det. -Gør vi det?
I lang tid sov mit hjerte i mørke rum
Jeg har vist altid ventet på dig Der er noget mellem os
Jeg vil ikke trætte dig Jeg vil gemme dig væk fra alting
Jeg vil være din medskyldige Hvor end du er
Hold mig i dine arme
Slip mig aldrig
Jeg blev løst som et mysterium Da du smilede til mig
Hold min hånd Lad os tage afsted
Lad os ikke udsætte kærligheden
Lad det lande midt i mit hjerte Som en fugl på min gren
-Hvad? -Kom nu.
Du har sangteksten.
-Kom nu! -Kom nu!
Er du klar?
-Nej. -Det bliver du.
Hold mig i dine arme
Slip mig aldrig
Jeg blev løst som et mysterium Da du smilede til mig
Hold min hånd Lad os tage afsted
Lad os ikke udskyde kærligheden
Lad den lande midt i mit hjerte Som en fugl på min gren
Hold mig i dine arme
Slip mig aldrig
Jeg blev løst som et mysterium Da du smilede til mig
Hold min hånd Lad os tage afsted
Lad os ikke udskyde kærligheden
Lad den lande midt i mit hjerte Som en fugl på min gren
Bravo!
Tekster af: Jonas Klocb hjerte Som en fugl på min gren